CELEX: 62017CN0564
Language: hr
Date: 2017-09-25 00:00:00
Title: Predmet C-564/17: Tužba podnesena 25. rujna 2017. – Europska komisija protiv Kraljevine Belgije

13.11.2017   
            
            
               HR
            
            
               Službeni list Europske unije
            
            
               C 382/34
            
         Tužba podnesena 25. rujna 2017. – Europska komisija protiv Kraljevine Belgije
   (Predmet C-564/17)
   (2017/C 382/42)
   Jezik postupka: francuski
   
      Stranke
   
   
      Tužitelj: Europska komisija (zastupnici: C. Cattabriga, G. von Rintelen, R. Troosters, agenti)
   
      Tuženik: Kraljevina Belgija
   
      Tužbeni zahtjev
   
   
               —
            
            
               utvrditi da je Kraljevina Belgija, time što najkasnije do 25. prosinca 2013. nije usvojila sve zakonodavne, regulatorne i upravne odredbe radi usklađivanja s Direktivom 2011/98/EU Europskog parlamenta i Vijeća od 13. prosinca 2011. o jedinstvenom postupku obrade zahtjeva za izdavanje jedinstvene dozvole za boravak i rad državljanima trećih zemalja na državnom području države članice te o zajedničkom skupu prava za radnike iz trećih zemalja koji zakonito borave u državi članici (1) ili, u svakom slučaju, time što te odredbe nije dostavila Komisiji, povrijedila obveze koje su joj propisane člankom 16. stavkom 1. navedene direktive;
            
         
               —
            
            
               u skladu s člankom 260. stavkom 3. UFEU-a Kraljevini Belgiji odrediti plaćanje novčane kazne u iznosu od 70 828,80 EUR dnevno, počevši od dana objave presude u ovom predmetu, zbog povrede obveze dostavljanja mjera za prenošenje Direktive 2011/98/EU;
            
         
               —
            
            
               naložiti snošenje troškova Kraljevini Belgiji.
            
         
      Tužbeni razlozi i glavni argumenti
   
   Države članice su na temelju članka 16. stavka 1. prvog podstavka Direktive 2011/98/EU bile dužne donijeti nacionalne mjere nužne za prenošenje obveza iz Direktive najkasnije do 25. prosinca 2013. S obzirom na to da Belgija nije dostavila potpuni prijenos Direktive, Komisija je odlučila obratiti se Sudu Europske unije.
   U svojoj tužbi Komisija predlaže da se Kraljevini Belgiji odredi dnevna novčana kazna od 70 828,80 eura. Iznos novčane kazne izračunat je uzimajući u obzir težinu, trajanje povrede, kao i odvraćajući učinak u svjetlu sposobnosti za plaćanje države članice.
   
      (1)  SL L 343, str. 1. (SL, posebno izdanje na hrvatskom jeziku, poglavlje 5., svezak 6., str. 303.)